København, 3. september 2013  
VEGA & Tuborg præsenterer: **De sidste fire udvalgte er fundet til Din Koncert 2013!***Nu går slutspurten ind, og anden sæson af VEGAs og Tuborgs koncertrække Din Koncert er nu klar med de sidste fire koncerter i september og oktober i Ideal Bar. Blandt sæsonens Din Koncert-arrangementer findes en vinder, der får mulighed for at holde koncert i Store VEGA.*  
I Din Koncert kan man få drømmen om at arrangere sin egen koncert i VEGA til at gå i opfyldelse. Blandt mange indsendte forslag er der udvalgt fire arrangementer til efterårets Din Koncert i Ideal Bar. De fire byder på rockabilly-aften med 1950s Barn Dance, musik og performance i det høje græs til Vicious Lawn, clubbing til den lyse morgen med V12 og Homotropolis-koncerter til Under the Rainbow.   
 **1950s Barn Dance – rockabilly-fest a la 1953/ 28. september**I 1950'erne opstod rockabilly og rock'n'roll-musikken i det sydlige USA. Lørdag den 28. september afholdes der 1950s Barn Dance i Ideal Bar, og gæsterne får en sjælden oplevelse af at komme tilbage til denne farverige tid.    
  
For at skabe den helt rigtige stemning kommer JC Hawkins & His Model-A Playboys, som spiller autentisk old-school musik og altid leverer en abefest. De to dj's og levemænd Dusty Wax og Bobbin' Sonny vender vinylsingler fra den øverste skuffe. Kridt danseskoene og sæt håret højt – der skal festes som var det 1953! **Vicious Lawn – kunst og koncert i det grønne græs / 4. oktober**  
Forskellige kunstarter mødes i et nyt og anderledes live-format, hvor det uventede, kantede og absurde dyrkes til fulde fredag den 4. oktober i Ideal Bar. Vicious Lawn er plænen, der favner den unge kreative energi, som bobler og syder i Danmark.   
  
Aftenen kommer til at indeholde tre koncerter, dj’s, danse-performances, poety slammers og meget mere. Gulvet dækkes med kunstgræs, og rummet fyldes af pink og violet lys. Oplev en anderledes koncert- og performance-aften med Vicious Lawn.  **V12 – clubbing til den lyse morgen / 11. Oktober**  
V12 inviterer til natkoncert med surprise act plus clubbing og dansable beats til den lyse morgen. Drengene bag V12 er de fire arrangører Ruben, Nikolaj, Frederik og Christian, der alle er veletablerede inden for den københavnske clubbing scene og forstår at holde en fest.  
  
Ideal Bar bliver forvandlet til en natklub fredag den 11. oktober, og dørene åbnes for et nat-arrangement, der ligger uden for de vante rammer med bl.a. dj-duoen [TooManyLeftHands](https://www.facebook.com/toomanylefthands?fref=ts" \t "_blank) samt live acts.   
  
**Under the Rainbow – Live-musik i alle regnbuens farver / 19. oktober**Lørdag den 19. oktober inviterer Homotropolis til femdobbelt live-koncert med efterfølgende fest under overskriften ”Under the Rainbow”. Både Ashibah, Bus Jane Janny, Ankerdatter, Blødpunkt og Markussen & Raabo vil spille live på Ideal Bars intime scene.   
  
Tanken bag Under the Rainbow er at sætte spotlight på den enorme musikalske talentmasse, der findes i LGBTQ-miljøet i Danmark. Alle er selvfølgelig velkomne under regnbuen – uanset seksualitet og kønsidentitet.  
  
**Din Koncert-vinder i Store VEGA**  
I år giver VEGA og Tuborgs Din Koncert mulighed for at rykke op på den helt store scene i Store VEGA. De udvalgte koncerter, der finder sted på scenen i Ideal Bar, deltager også i konkurrencen om at få muligheden for at arrangere en koncert i Store VEGA i slutningen af 2013!  
  
Det bedste arrangement i Ideal Bar under Din Koncert 2013 vælges via en afstemning, der finder favoritterne, og en jury, der kårer vinderen, som herefter får et større budget til at afholde en koncert på den helt store scene i Store VEGA. Læs mere om Din Koncert [HER](http://vega.dk/din-koncert-2013.html).

**Fakta om koncerterne  
   
1950s Barn Dance**Lørdag den 28. september 2013 kl. 21.00  
Ideal Bar, Enghavevej 40, 1674 Kbh. V   
Pris: 50 kr. + gebyr (inkl. koncertøl)Billetter købes via VEGAs hjemmeside og Billetnet   
[Læs mere og køb billet til 1950s Barn Dance](http://vega.dk/arrangementer/1950s-barn-dance-12403.html)  
  
**Vicious Lawn**Fredag den 4. oktober 2013 kl. 22.00  
Ideal Bar, Enghavevej 40, 1674 Kbh. V   
Pris: 50 kr. + gebyr (inkl. koncertøl)Billetter købes via VEGAs hjemmeside og Billetnet.dk   
[Læs mere og køb billet til Vicious Lawn](http://vega.dk/arrangementer/vicious-lawn-12461.html) **V12**Fredag den 11. oktober 2013 kl. 22.00  
Ideal Bar, Enghavevej 40, 1674 Kbh. V   
Pris: 50 kr. + gebyr (inkl. koncertøl)Billetter købes via VEGAs hjemmeside og Billetnet.dk  
[Læs mere og køb billet til V12](http://vega.dk/arrangementer/v12-12466.html) **Under the Rainbow**Lørdag den 19. oktober 2013 kl. 21.00Ideal Bar, Enghavevej 40, 1674 Kbh. V   
Pris: 50 kr. + gebyr (inkl. koncertøl)Billetter købes via VEGAs hjemmeside og Billetnet.dk   
[Læs mere og køb billet til Under the Rainbow](http://vega.dk/arrangementer/under-the-rainbow-12390.html)

**For yderligere oplysninger kontakt venligst**Camilla GrausenKommunikationsmedarbejder, VEGAcg@vega.dk